text: U17-kvinnur: Stríddu seg til javnleik
text: #000000
text: Talan var ikki um besta avrikið hjá føroysku U17-kvinnunum fyrrapartin, tá tær leiktu javnleik, 24-24, móti Luksemborg. Hálvleiksstøðan var 14-12 til Luksemborg. Javnleikurin kann tó blíva týdningarmikil fyri Føroyar í dystinum um at koma víðari úr bólkinum.
text: #000001
text: Føroysku kvinnurnar fingu eina vánaliga byrjan uppá dystin og vóru aftanfyri 6-2 eftir 10 minuttir. Okkara byrjaðu dystin við at verja meira frammaliga í 4-2 verju. Hetta hepnaðist ikki serliga væl og runnu Luksemborg ígjøgnum opnu verjuna. Í álopinum vóru stórir málmøguleikar brendir og skutu okkara málverjan veruliga heitan. Venjararnir Ingi Olsen og Agnar Joensen tóku taka time-out eftir 10 minuttir og ernaðist føroyska liðið nakað, men enn vóru ov nógvar villur og brendir málmøguleikar. Liðini fóru til hálvleiks við støðuni 14-12 til Luksemborg.Føroyska liðið byrjaði betri í seinna hálvleiki og vunnu Føroyar seg skjótt uppá javnt. Liðini fylgdust so at siga restina av dystinum, men vóru tað okkara, sum runnu aftaná seinastu 10 minuttirnar. Føroyar høvdu allar møguleikar at vinna dystin seinastu minuttirnar, men var neyvleikin ikki til staðar. Ístaðin var tað Luksemborg, sum kundi avgerða alt í seinastu sekundunum, men tíbetur fór skotið uppum og dysturin endaði javnur. Talan var sum heild um lakasta dystin hjá Føroyum higartil í kappingini. Dysturin kendist sum ein long niðanbrekka, har einki riggaði. Venjararnir vóru leitandi í uppstillingini og loysnum, men kom rútma ongantíð í føroyska spælið.Eftir dystin var Rakul Borgarlíð Joensen kosin til besta leikara hjá Føroyum í dystinum. Rakul var eisini toppskjútti við 6 málum, harav trý vóru brotskøst.Næsti dystur hjá Føroyum verður í morgin, hósdagin kl. 8.15, føroyska tíð, móti sterkasta liðnum í bólkinum, Spania. Dysturin stroymast á . Lesið annars alt um kappingina, úrslit, støður o.a. her: W17 EHF Championships 2023 ()Dystargongdin Luksemborg – Føroyar:5 min. 4-210 min. 6-215 min. 7-620 min. 9-725 min. 11-930 min. 14-1235 min. 15-1540 min. 17-1845 min. 18-1850 min. 20-2055 min. 23-2160. min. 24-24Málskjúttar hjá Føroyum:Rakul Borgarlíð Joensen 6 (3)Silja Geirsdóttir Eystberg 6Agatha Djurhuus 4Helena Magnusardóttir 2Sára Berg á Lag 1Fjóla Skaalum Vilhelm 1Karinbeth Kjærbæk 1Martha Højgaard 1Joan Johannesen 1Katrin Hansen 1Málverjar:Maria Beder 25%Gylta á Neystabø 25%
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000004
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000007